Caxa nadałe de Tiziano Vecellio La Caxa nadałe de Tiziano Vecellio el xe on muxeo inte el comun de Pieve de Cador in Provincia de Bełun. La caxa andove xe nasuo Tiziano Vecellio ła xe de orixene cuatroxentesca e inte i ani ła xe sta restaurada e rifata pì volte, ma oncora ła conserva ła siera de na antica casa inte el stiłe cadorin. Alguni muri i xe intieramente cuerti da legno, l'aredamento el xe rustego e l'atmosfera ła dà na acojensa al vixitadore inte el mondo del pitore ricordà par łe so grande opare. Sta caxa-muxeo ła xe intieramente vixitàbiłe e ła se xviłupa so do piani tra de łori cołigai da na scałinada in łegno. Al pian terèn, se połe catare on acojente sałon, andove se połe vedare riprodusion de łe opare d'arte e copie de łetare autografae de l'artista e el xe el ponto de partensa del vixitadore, che el połe dopo ndar vanti co ła vixita inte łe altre çincue stanse carateristeghe al primo piano e che merita de esare nomenà particolarmente ła xe ła cuxina łà rento vixitàbiłe col fogołare tradisionałe.